રાજકોટ જિલ્લામાં શાપર વેરાવળ, ગોંડલ સહિતનાં વિસ્તારોમાં વરસાદ પડ્યો હતો. એક કલાકમાં બે ઇંચ જેટલો વરસાદ વરસી જતા ખેડૂતો પણ ખુશ થયા હતા. આગામી 48 કલાકમાં દરિયા કિનારાના વિસ્તારો સહિત સમગ્ર સૌરાષ્ટ્રમાં વરસાદની આગાહી કરવામાં આવી હતી. અત્રે ઉલ્લેખનીય છે કે અમરેલી જિલ્લાનાં રાજુલા પંથકમાં ભારે વરસાદ પડી રહ્યો હોવાનાં કારણે તમામ નદીઓ બે કાંઠી વહી રહી છે. જ્યારે ભાવનગરનાં મહુવામાં પણ ભારે વરસાદ પડતા રાજુલા અને મહુવા વચ્ચેની તમામ નદીઓ ગાંડીતુર બની છે. વહેલી સવારથી ઝરમર ઝરમર ચાલુ થયેલ વરસાદ બપોર સુધીમાં વધી ગયો હતો. જે સાંજ સુધી અવિરત પડ્યો હતો.